เรื่องร้องเรียน: อยากให้ตีตารางเส้นเหลือง ห้ามจอดขวางปากซอย สุขาภิบาล 5 ซอย 43 ค่ะ เพราะซอยอยู่ติดกับแยกไฟแดง เมื่อมีรถมาจอดขวางทางเข้าซอย แล้วรถที่หลุดไฟแดงมาก็เลี้ยวเข้าซอยไม่ได้ จอดรอเลี้ยวขวา ทำให้รถที่ตามมาก็ตรงไปไม่ได้รถติดยาวค่ะ ที่ปากซอยมีป้ายติดไว้แล้วว่าห้ามจอดขวาง แต่ใช้ไม่ได้ผล น้อยคันที่จะเว้นช่องไว้ค่ะ
การดำเนินการของเจ้าหน้าที่: บริเวณปากซอยสุขาภิบาล 5 ซอย 43 เป็นทางเข้า ได้รับการคุ้มครองตามพระราชบัญญัติจราจรทางบก พ.ศ. 2522 มาตรา 55 (6) อยู่แล้ว การทำเครื่องหมายเส้นทะแยงห้ามจอดกีดขวางซ้ำซ้อนอีกจะทำให้ประชาชนสับสนว่า ทางเข้า-ออกอื่นๆ ที่ไม่มีเครื่องหมายเส้นทะแยงห้ามจอดกีดขวาง อนุญาตให้หยุดรถขวางทางเข้า-ออกได้ โดยปกติสำนักงานวิศวกรรมจราจร จะจัดทำเส้นทะแยงห้ามจอดกีดขวาง ให้เฉพาะหน่วยงานราชการ บริเวณทางแยก และซอยสาธารณะ ตลอดจนเส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถเลี้ยวขวา เข้า-ออกเท่านั้น
ความเห็นของผู้แจ้ง: ขอบคุณค่ะ คือเมื่อก่อนเคยมีเส้นทะแยง แต่พอทำถนนใหม่ ก็ไม่ได้มีการมาตีเส้นเหมือนเดิม เลยคิดว่าน่ามีเส้นทะแยงเหมือนเดิมค่ะ
พื้นที่: แขวงออเงิน เขตสายไหม กรุงเทพมหานคร